Garry Monk

Garry Monk (s. 6. maaliskuuta 1979 Bedford, Englanti) on englantilainen uransa jo päättänyt jalkapalloilija ja nykyinen jalkapallovalmentaja. == Ura pelaajana == Garry Monk on Torquay Unitedin kasvatti. Seuraa hän edusti vuodet 1995–1996. Tuolloin se pelasi Englannin neljänneksi korkeimmalla sarjatasolla Englannin Kakkosliigassa. Vuodet 1996–2004 Monk edusti Southampton FC:tä, mutta pelasi ykkösjoukkueessa noiden vuosien aikana vain yksitoista ottelua. Pääosan Southampton-urastaan Monk olikin lainalla alemman sarjatason seuroissa. Vuonna 2004 hän teki sopimuksen Barnsley FC:n kanssa. Sopimus kesti vain muutaman kuukauden ja Monk siirtyi tuolloin Kakkosliigassa pelanneeseen Swansea Cityyn. Heti Monkin ensimmäisellä kaudella seurassa Swansea nousi Englannin Ykkösliigaan. Vuonna 2006 Monk valittiin seuran kapteeniksi. Kauden 2007–2008 jälkeen Monkin kipparoima Swansea nousi toiseksi korkeimmalle sarjatasolle Englannin Mestaruussarjaan. Swansea City pelasi loistavan kauden Mestaruussarjassa kaudella 2011–2012 ja näin Monkin kipparoima seura nousi ensimmäistä kertaa historiassaan Valioliigaan. Kaudella 2012–13 Monk voitti seuran kanssa Englannin liigacupin. Heinäkuussa 2013 Monk päätti lopettaa uransa 34-vuotiaana. Hän oli pelannut kymmenen vuotta Swanseassa, nostanut sen neljänneksi korkeimmalta sarjatasolta pääsarjaan ja toiminut seitsemän vuotta seuran kapteenina. Uudeksi kapteeniksi nimettiin Ashley Williams. == Ura valmentajana == Helmikuussa 2014 Swansean pelattua alkukauden huonosti, sai tanskalaisvalmentaja Michael Laudrup kenkää. Swansean uudeksi manageriksi nimettiin Monk, jolle pesti oli valmentajauran ensimmäinen. Hänen ensimmäinen ottelunsa valmentajana oli Walesin derby Cardiff Cityä vastaan. Swansea voitti ottelun 3–0 ja vältti lopulta putoamisen pienellä erolla. Kaudella 2014–15 Monk jatkoi Swansean managerina. Swansean kauden alku oli hieno, joukkue voitti muun muassa Manchester Unitedin ja Monk valittiin elokuun kuukauden manageriksi. Hän oli Valioliigan toiseksi nuorin manageri ennen kuin sai Swanseasta potkut kaudella 2015–2016City’s Garry Monk Rises in Premier LeagueGarry Monk: Swansea City part company with manager Kaudeksi 2016–2017 Monk siirtyi mestaruussarjassa pelaavan Leeds United FC:n manageriksi. Leeds sijoittui sarjassa seitsemänneksi ja Monk erosi kauden jälkeen managerin tehtävistä.Garry Monk leaves Leeds United ‘shocked’ but clubs line up for talks Kesäkuussa 2017 Monk palkattiin Valioliigasta pudonneen Middlesbrough FC:n uudeksi manageriksi.Garry Monk is unveiled as the new Boro boss at Rockliffe Park Monkin johdolla Middlesbrough aloitti Mestaruussarja-kautensa vaihtelevalla menestyksellä. Seurajohto ei kuitenkaan ollut tyytyväinen joukkueen esityksiin Monkin alaisuudessa ja hän sai potkut jouluaatonaattona. Monkin viimeisessä ottelussa Boro oli voittanut Sheffield Wednesdayn 2–1.Middlesbrough sack Garry Monk hours after win at Sheffield Wednesday Maaliskuun alussa 2018 Monkista tuli Mestaruussarjan putoamiskamppailuun juuttuneen Birmingham Cityn päävalmentaja.BIRMINGHAM CITY APPOINT GARRY MONK AS MANAGER Monkin johdolla Birmingham voitti viisi sarjaottelua kauden 11 viimeisestään ja nousi sijalle 19 säilyttäen sarjapaikkansa viiden pisteen turvin. Kaudella 2018/19 Birmingham joutui jälleen taistelemaan sarjapaikastaan ja sijoitus parani edelliskaudesta vain yhdellä pykälällä. Birmingham erotti Monkin tehtävistään kauden jälkeen 18. kesäkuuta 2019.Garry Monk: Birmingham City sack manager after 15 months at club Syyskuussa 2019 Monkista tuli Mestaruussarjan Sheffield Wednesdayn päävalmentaja.Garry Monk: Sheffield Wednesday appoint ex-Birmingham City boss as manager Monk luotsasi Sheffield Wednesdayn kauden päätteeksi sijalle 16. Kausi 2020/21 alkoi heikosti ja sarjan toiseksi viimeiseksi vajonnut seura erotti Monkin marraskuussa 2020.Garry Monk: Sheffield Wednesday sack ex-Swansea, Leeds and Birmingham boss == Lähteet == * === Viitteet === Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1979 syntyneet Luokka:Elävät henkilöt